AvalehtHarrastajadEsiliigaVõrkpall24 teeb kauaoodatud karikamängust suurejoonelise otseülekande
#000001
Võrkpall24 teeb kauaoodatud karikamängust suurejoonelise otseülekande
#000002
Share this postClose sharing boxVõrkpall24 teeb kauaoodatud karikamängust suurejoonelise otseülekandeTwitterFacebookLinkedIn
#000003
Neljapäeval ehk täna peetakse Aadu Luukase nime kandvatel Eesti karkavõistlustel esimene veerandfinaalmäng Tallinna Ülikooli ja TalTechi vahel. Otsepilt jõuab kell 19.30 algavast mängust kõigi võrkpallisõpradeni Võrkpall24 vahendusel. Stuudioga tehakse algust juba kell 19.15.
#000005
Esiliigas aastaid kaotuseta püsinud Tallinna Ülikooli ridadest leiab sarnaselt eelmistele hooaegadele mitmeid varasemalt meistriliigas medaleid kogunud võrkpallureid. Meeskonna tituleeritum liige on endine Eesti koondislane, 45-aastane peatreener Argo Arak, kes jookseb tänaseni vajadusel väljakule mõnd positsiooni lappima. Tuntumatest nimedest jätkavad eelmise hooaja mängijatest muuhulgas sidemängija Karel Ellermaa, temporündaja Reimo Kuri, nurgaründajad Sander Steinberg ja Tanel Uusküla ning diagonaalründaja Karl Maidle, kes kõik kuulunud saalivõrkpallis Eesti paremikku. Samuti leiab meeskonnast suvel rannavõrkpallurina läbimurde teinud libero Nils Rühka. Kahe hooaja vahel liitus endistest tippmängijatest klubiga profikarjäärile joone alla tõmmanud diagonaalründaja Siim Põlluäär, kes, tõsi, viibib töö tõttu peamiselt Saaremaal ja on jõudnud esialgu vaid ühte Tallinna Ülikooli trenni.
#000006
Eelmise hooaja tulemuste põhjal võib öelda, et tegu on Eesti hetke neljanda (TalTech) ja viienda (Tallinna Ülikool) klubi duelliga. Kuigi nimede poolest jagub kvaliteetseid mängumehi mõlemale poole, on pealinna ülikooli-vastasseisu favoriit ikkagi TalTech. Kui Tallinna Ülikool treenib kahel korral nädalas, siis TalTechi puhul on tegu poolprofessionaalse võistkonnaga, kus trenni tehakse kordades rohkem ja tõsisemalt. Ent seda enam on õhus põnevust: TLÜ loodab võrkpalliüldsust viimaks karikasarjas üllatada, TalTech peab aga meistriliigaklubina n-ö oma ära tegema ehk edasipääsu tagama.
#000010
TalTech võitis 9-aastase pausi järel meistrivõistlustelt medali, Rummi ja Losnikov jätsid koduklubiga hüvasti
#000017
Tavapärasest ühtlasemalt skoorinud TalTech asus peatreeneri ja põhisideta Selveri vastu pronksiseeriat juhtima
#000019
Viljandi jõudis esiliigas kindlalt poolfinaali, intriigseimat veerandfinaalseeriat alustas võidukalt Rakvere
#000021
Brasiillaste blokipidu hoidis Pärnu unistust elus, finalist selgub viiendas poolfinaalmängus
#000022